Referat fra ekstraordinært bestyrelsesmøde afholdt mandag den 5. september 2022 kl. 9.30

Til stede var:

Fra DAB: Mogens Bundgaard, Stine Guldbæk

Fra bestyrelsen: Christian, Annie, Orla, Jan, Sanne, Knud, Vibeke, Mikael, Eva

Fra ejendomskontoret: Bernt

Afbud fra: Benjamin og Ole

1. Affaldssortering ”molokker”

Mødet var indkaldt, da DAB har modtaget tilbud på etablering af molokker i Ådalsparken.

Mogens omdelte notat omkring status på projektet, og Stine gennemgik dette. Det drejer sig om: myndighedsgodkendelse, Geotekniske undersøgelser, Betonkanal fra fjernvarme som ikke er i drift ve HV 3, TDC-ledning, Højt prisniveau, arbejdsproces og forventet arbejdsplan.

Økonomiopstillingen / tilbud blev omdelt og gennemgået. Økonomien efter besparelser er 20.200.000. kr. Der er store stigninger på grund af verdenssituationen. Der er meget store stigninger på stål og afhentning af jord m.m.

Det blev foreslået, at der startes med blok 2 og 3, og arbejdet igangsættes hurtigst muligt, så man kan udnytte den meget tørre jordbund, som medfører besparelser

Orla stillede forslag om, at projektet reduceres, og der bliver opsat container til glas og papir.

Bestyrelsen drøftede dette indgående, og konkluderede, at det skal være den plan, der hele tiden har været arbejdet ud fra og det som beboerne havde stemt igennem.

Christian stillede spørgsmålet: Får Ådalsparken 2/3 tilskud fra HaB, som andre afdelinger har fået i HaB regi?

Jan er af den opfattelse, at Ådalsparken også vil få 2/3 i tilskud, men at man først kan søge når økonomien er fastlagt.

Orla nævnte problematikken omkring afhentning affald (priser pr. bolig, contra priser for parcelhuse). Dette er et kommunalt anliggende, som bestyrelsen ikke har indflydelse på. Jan nævnte, at den sag bliver der arbejdet videre med i selskabsbestyrelsen.

Mogens omdelte notat omkring 3 scenarier og gennemgik dette. Mogens supplerede med, at der i forhold til de afgivne tilbud er en vedståelsesfrist til 22/9-2022.

Konklusion: Jan har dialogmøde 5/9-22 med formændene i HaB, hvor han vil fremlægge Ådalsparkens projekt.

Efterfølgende vil Jan indkalde HaB, s bestyrelse til ekstraordinært bestyrelsesmøde evt. 12/9-2022 med deltagelse af Mogens Bundgaard.

Bestyrelsen drøftede indgående projektet/økonomi og godkendte dette. Under forudsætning af tilskud fra HaB.

Referent Eva